CELEX: 32011D0753
Language: el
Date: 2011-11-18 00:00:00
Title: 2011/753/ΕΕ: Απόφαση της Επιτροπής, της 18ης Νοεμβρίου 2011 , περί θεσπίσεως κανόνων και μεθόδων υπολογισμού για τον έλεγχο της συμμόρφωσης προς τους στόχους του άρθρου 11 παράγραφος 2 της οδηγίας 2008/98/ΕΚ του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό Ε(2011) 8165]

25.11.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 310/11
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 18ης Νοεμβρίου 2011
   περί θεσπίσεως κανόνων και μεθόδων υπολογισμού για τον έλεγχο της συμμόρφωσης προς τους στόχους του άρθρου 11 παράγραφος 2 της οδηγίας 2008/98/ΕΚ του Ευρωπαϊκού Κοινοβουλίου και του Συμβουλίου
   [κοινοποιηθείσα υπό τον αριθμό Ε(2011) 8165]
   (2011/753/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2008/98/ΕΚ του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, για τα απόβλητα και την κατάργηση ορισμένων οδηγιών (1), και ιδίως το άρθρο 11 παράγραφος 3,
   Εκτιμώντας τα ακόλουθα:
   
               (1)
            
            
               Για τη διασφάλιση της αποτελεσματικής εφαρμογής των στόχων που τίθενται στο άρθρο 11 παράγραφος 2 της οδηγίας 2008/98/ΕΚ, κρίνεται σκόπιμο να οριστούν κανόνες για την υλοποίηση των εν λόγω στόχων.
            
         
               (2)
            
            
               Είναι επίσης αναγκαίο να καθοριστούν μέθοδοι υπολογισμού του ποσοστού των αστικών αποβλήτων και των αποβλήτων κατασκευών και κατεδαφίσεων τα οποία προετοιμάζονται για επαναχρησιμοποίηση, ανακυκλώνονται ή υπόκεινται σε ανάκτηση υλικών προκειμένου να ελεγχθεί και να τεθεί υπό παρακολούθηση η συμμόρφωση προς τους στόχους που προβλέπονται στο άρθρο 11 παράγραφος 2 της οδηγίας 2008/98/ΕΚ.
            
         
               (3)
            
            
               Το άρθρο 11 παράγραφος 2 στοιχείο α) της οδηγίας 2008/98/ΕΚ παρέχει κάποια ευελιξία στα κράτη μέλη όσον αφορά τις ροές αστικών αποβλήτων για τις οποίες ισχύουν οι στόχοι. Ωστόσο, κρίνεται σκόπιμο να οριστεί ένα ευρύ φάσμα επιλογών για τα κράτη μέλη προκειμένου να διαπιστωθεί κατά πόσο είναι εφικτός ο έλεγχος της συμμόρφωσης προς τους εν λόγω στόχους.
            
         
               (4)
            
            
               Προκειμένου να αποφευχθεί ο πρόσθετος διοικητικός φόρτος, πρέπει να χρησιμοποιούνται όσο είναι δυνατόν οι στατιστικές για τα απόβλητα που υποβάλλονται βάσει του κανονισμού (ΕΚ) αριθ. 2150/2002 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2002, για τις στατιστικές των αποβλήτων (2), για να ελέγχεται η συμμόρφωση προς τους στόχους που τίθενται στο άρθρο 11 παράγραφος 2 της οδηγίας 2008/98/ΕΚ.
            
         
               (5)
            
            
               Όταν τα απόβλητα βγαίνουν εκτός Ένωσης και υπάρχουν αξιόπιστα αποδεικτικά στοιχεία σύμφωνα με τα οποία η προετοιμασία για επαναχρησιμοποίηση, η ανακύκλωση ή η ανάκτηση πραγματοποιήθηκαν υπό όρους οι οποίοι είναι ισοδύναμοι με τους όρους που προβλέπει η νομοθεσία της Ένωσης, τα απόβλητα αυτά πρέπει να λαμβάνονται υπόψη κατά τον έλεγχο της συμμόρφωσης προς τους στόχους του άρθρου 11 παράγραφος 2 της οδηγίας 2008/98/ΕΚ.
            
         
               (6)
            
            
               Ενδεχομένως να καταστεί αναγκαία η επανεξέταση της παρούσας απόφασης εάν ληφθούν μέτρα για την ενίσχυση των στόχων ή τεθούν στόχοι για άλλες ροές αποβλήτων.
            
         
               (7)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που συγκροτήθηκε δυνάμει του άρθρου 39 της οδηγίας 2008/98/ΕΚ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ορισμοί
   Εκτός από τους ορισμούς που προβλέπονται στο άρθρο 3 της οδηγίας 2008/98/ΕΚ, για τους σκοπούς της παρούσας απόφασης ισχύουν οι ακόλουθοι ορισμοί:
   1)   «οικιακά απόβλητα»: τα απόβλητα που παράγονται από τα νοικοκυριά·
   2)   «συναφή απόβλητα»: απόβλητα τα οποία, λόγω της φύσης και της σύνθεσής τους, είναι συγκρίσιμα με τα οικιακά απόβλητα, εκτός των αποβλήτων της παραγωγής και των αποβλήτων της γεωργίας και της δασοκομίας·
   3)   «αστικά απόβλητα»: τα οικιακά απόβλητα και τα συναφή απόβλητα·
   4)   «απόβλητα κατασκευών και κατεδαφίσεων»: τα απόβλητα που αντιστοιχούν στους κωδικούς αποβλήτων του κεφαλαίου 17 του παραρτήματος της απόφασης 2000/532/ΕΚ της Επιτροπής (3), εκτός των επικίνδυνων αποβλήτων και των φυσικών υλικών όπως ορίζονται στην κατηγορία 170504·
   5)   «ανάκτηση υλικών»: κάθε εργασία ανάκτησης, εκτός της ανάκτησης ενέργειας και της μεταποίησής τους σε υλικά τα οποία πρόκειται να χρησιμοποιηθούν ως καύσιμα·
   6)   «επίχωση»: εργασία ανάκτησης κατά την οποία χρησιμοποιούνται κατάλληλα απόβλητα σε χώρους όπου έχουν γίνει εκσκαφές με σκοπό την ποιοτική αποκατάστασή τους ή για λόγους μηχανικής ισορροπίας στην αρχιτεκτονική τοπίου, υποκαθιστώντας υλικά που δεν είναι απόβλητα.
   Άρθρο 2
   Γενικές απαιτήσεις
   Όσον αφορά τον έλεγχο της συμμόρφωσης προς τους στόχους του άρθρου 11 παράγραφος 2 της οδηγίας 2008/98/ΕΚ ισχύουν οι ακόλουθοι κανόνες:
   
               1)
            
            
               Τα κράτη μέλη ελέγχουν τη συμμόρφωση προς τους στόχους που τίθενται στο άρθρο 11 παράγραφος 2 της οδηγίας 2008/98/ΕΚ υπολογίζοντας το βάρος των ροών αποβλήτων που παρήχθησαν και τις ροές αποβλήτων που προετοιμάστηκαν για επαναχρησιμοποίηση, ανακυκλώθηκαν ή υποβλήθηκαν σε άλλη ανάκτηση υλικών κατά τη διάρκεια ενός ημερολογιακού έτους.
            
         
               2)
            
            
               Ο υπολογισμός του βάρους των αποβλήτων που προετοιμάστηκαν για επαναχρησιμοποίηση, ανακυκλώθηκαν ή χρησιμοποιήθηκαν για την ανάκτηση υλικών γίνεται με βάση τα εισερχόμενα απόβλητα που χρησιμοποιήθηκαν στην προετοιμασία με σκοπό την επαναχρησιμοποίηση ή την τελική ανακύκλωση ή άλλες διεργασίες τελικής ανάκτησης υλικών. Η προπαρασκευαστική εργασία πριν υποβληθούν τα απόβλητα σε εργασίες ανάκτησης ή διάθεσης δεν αποτελεί τελική ανακύκλωση ή άλλη εργασία τελικής ανάκτησης υλικών. Όταν τα απόβλητα συλλέγονται χωριστά ή τα προϊόντα μιας εγκατάστασης διαλογής αποστέλλονται για εργασίες ανακύκλωσης ή άλλες εργασίες ανάκτησης υλικών χωρίς σημαντικές απώλειες, ως βάρος των εν λόγω αποβλήτων μπορεί να θεωρηθεί το βάρος των αποβλήτων τα οποία προετοιμάστηκαν για επαναχρησιμοποίηση, ανακυκλώθηκαν ή υποβλήθηκαν σε άλλη ανάκτηση υλικών.
            
         
               3)
            
            
               Το ποσό των αποβλήτων που προετοιμάστηκαν για επαναχρησιμοποίηση συμπεριλαμβάνεται στο ποσό των ανακυκλωμένων αποβλήτων και δεν αναφέρεται χωριστά.
            
         
               4)
            
            
               Όταν τα απόβλητα αποστέλλονται για προετοιμασία με σκοπό την επαναχρησιμοποίηση, την ανακύκλωση ή άλλη ανάκτηση υλικών σε άλλο κράτος μέλος, τα απόβλητα μπορούν να υπολογίζονται μόνο όσον αφορά τους στόχους του κράτους μέλους στο οποίο έχουν συλλεχθεί.
            
         
               5)
            
            
               Όταν τα απόβλητα μεταφέρονται εκτός Ένωσης για προετοιμασία με σκοπό την επαναχρησιμοποίηση, την ανακύκλωση ή άλλη ανάκτηση υλικών, υπολογίζονται σαν να προετοιμάζονταν για επαναχρησιμοποίηση ή ανακύκλωση ή να έχουν υποβληθεί σε άλλη ανάκτηση υλικών, μόνον εφόσον υπάρχουν αξιόπιστα αποδεικτικά στοιχεία σύμφωνα με τα οποία αποδεικνύεται η συμμόρφωση της μεταφοράς προς τις διατάξεις του κανονισμού (ΕΚ) αριθ. 1013/2006 του Ευρωπαϊκού Κοινοβουλίου και του Συμβουλίου (4), και ιδίως το άρθρο 49 παράγραφος 2.
            
         
               6)
            
            
               Όταν ο υπολογισμός του στόχου εφαρμόζεται στην αερόβια ή στην αναερόβια επεξεργασία των βιοαποδομήσιμων αποβλήτων, τα απόβλητα που υποβάλλονται σε αερόβια ή αναερόβια επεξεργασία μπορούν να υπολογίζονται ως ανακυκλωμένα, όταν η εν λόγω επεξεργασία παράγει λιπάσματα ή προϊόντα ζύμωσης τα οποία, μετά από περαιτέρω αναγκαία επανεπεξεργασία, χρησιμοποιούνται ως ανακυκλωμένο προϊόν, υλικό ή ουσία για διασπορά στο έδαφος, με αποτέλεσμα όφελος για τη γεωργία ή οικολογική βελτίωση.
            
         Άρθρο 3
   Αστικά απόβλητα
   1.   Όσον αφορά τον έλεγχο της συμμόρφωσης προς τον στόχο για τα αστικά απόβλητα που προβλέπεται στο άρθρο 11 παράγραφος 2 στοιχείο α) της οδηγίας 2008/98/ΕΚ, τα κράτη μέλη εφαρμόζουν τον στόχο σε μία από τις κάτωθι εργασίες:
   
               α)
            
            
               την προετοιμασία για επαναχρησιμοποίηση και την ανακύκλωση χαρτιού, μετάλλων, πλαστικών και γυαλιού που περιλαμβάνονται στα οικιακά απόβλητα·
            
         
               β)
            
            
               την προετοιμασία για επαναχρησιμοποίηση και την ανακύκλωση χαρτιού, μετάλλων, πλαστικών, γυαλιού που περιλαμβάνονται στα οικιακά απόβλητα και σε άλλους επιμέρους τύπους οικιακών αποβλήτων ή συναφών αποβλήτων που προέρχονται από άλλες πηγές·
            
         
               γ)
            
            
               την προετοιμασία για επαναχρησιμοποίηση και την ανακύκλωση οικιακών αποβλήτων·
            
         
               δ)
            
            
               την προετοιμασία για επαναχρησιμοποίηση και την ανακύκλωση αστικών αποβλήτων.
            
         2.   Ο στόχος εφαρμόζεται στη συνολική ποσότητα των αποβλήτων, στις ροές αποβλήτων της επιλογής στην οποία έχει καταλήξει το κράτος μέλος σύμφωνα με την παράγραφο 1 του παρόντος άρθρου.
   3.   Τα κράτη μέλη εφαρμόζουν τη μέθοδο υπολογισμού που παρατίθεται στο παράρτημα I της παρούσας απόφασης, η οποία αντιστοιχεί στην επιλογή που έκανε το κράτος μέλος σύμφωνα με την παράγραφο 1.
   4.   Οι εκθέσεις εφαρμογής των κρατών μελών για τα αστικά απόβλητα συμμορφώνονται προς τις ειδικές απαιτήσεις των παραρτημάτων I και II.
   5.   Τα κράτη μέλη ενημερώνουν την Επιτροπή για την επιλογή στην οποία κατέληξαν σύμφωνα με την παράγραφο 1 του παρόντος άρθρου στην πρώτη έκθεση εφαρμογής που αναφέρεται στο άρθρο 37 παράγραφος 1 της οδηγίας 2008/98/ΕΚ.
   6.   Το κράτος μέλος έχει τη δυνατότητα να αλλάξει την επιλογή του έως την υποβολή της έκθεσης εφαρμογής που καλύπτει το έτος 2020, υπό τον όρο ότι μπορεί να διασφαλίσει τη συνοχή των δεδομένων που υποβάλλονται.
   Άρθρο 4
   Απόβλητα κατασκευών και κατεδαφίσεων
   1.   Για τον υπολογισμό του στόχου που τίθεται στο άρθρο 11 παράγραφος 2 στοιχείο β) της οδηγίας 2008/98/ΕΚ σχετικά με τα απόβλητα κατασκευών και κατεδαφίσεων, τα κράτη μέλη εφαρμόζουν τη μέθοδο υπολογισμού που παρατίθεται στο παράρτημα III της παρούσας απόφασης.
   2.   Οι εκθέσεις εφαρμογής των κρατών μελών για τα απόβλητα κατασκευών και κατεδαφίσεων συμμορφώνονται προς τις ειδικές διατάξεις του παραρτήματος III.
   3.   Η ποσότητα των αποβλήτων που χρησιμοποιήθηκαν σε εργασίες επίχωσης αναφέρεται χωριστά από την ποσότητα των αποβλήτων που προετοιμάζονται για επαναχρησιμοποίηση ή ανακυκλώνονται ή χρησιμοποιούνται σε άλλες εργασίες ανάκτησης υλικών. Η μεταποίηση των αποβλήτων σε υλικά τα οποία πρόκειται να χρησιμοποιηθούν σε εργασίες επίχωσης πρέπει επίσης να αναφέρεται στην έκθεση ως επίχωση.
   Άρθρο 5
   Υποβολή εκθέσεων από τα κράτη μέλη
   1.   Τα κράτη μέλη υποβάλλουν στην Επιτροπή έκθεση σχετικά με την πρόοδο που έχουν επιτύχει όσον αφορά την εκπλήρωση των στόχων που τίθενται στο άρθρο 11 παράγραφος 2 της οδηγίας 2008/98/ΕΚ μέσω της έκθεσης εφαρμογής που αναφέρεται στο άρθρο 37 της εν λόγω οδηγίας.
   2.   Τα κράτη μέλη περιλαμβάνουν στις εκθέσεις εφαρμογής δεδομένα για την κατάσταση όσον αφορά την προετοιμασία για επαναχρησιμοποίηση, ανακύκλωση και ανάκτηση υλικών των αντίστοιχων ροών αποβλήτων, είτε για κάθε έτος της τριετούς περιόδου υποβολής εκθέσεων είτε για τα έτη των περιόδων υποβολής εκθέσεων που προβλέπονται στο παράρτημα I τμήμα 5 του κανονισμού (ΕΚ) αριθ. 2150/2002.
   3.   Στην έκθεση εφαρμογής που καλύπτει το έτος 2020 τα κράτη μέλη υποχρεούνται να αποδείξουν τη συμμόρφωση προς τους στόχους που τίθενται στο άρθρο 11 παράγραφος 2 της οδηγίας 2008/98/ΕΚ για τις ποσότητες των αντίστοιχων ροών αποβλήτων που πρόκειται να παραχθούν, να ανακυκλωθούν ή να ανακτηθούν το έτος 2020.
   4.   Τα κράτη μέλη διαβιβάζουν τα δεδομένα και τα μεταδεδομένα που απαιτούνται από την παρούσα απόφαση στην Επιτροπή σε ηλεκτρονική μορφή, χρησιμοποιώντας το υπόδειγμα ανταλλαγής που καταρτίστηκε από τη Στατιστική Υπηρεσία της Ευρωπαϊκής Ένωσης.
   Άρθρο 6
   Αποδέκτες
   Η παρούσα απόφαση απευθύνεται στα κράτη μέλη.
   
      Βρυξέλλες, 18 Νοεμβρίου 2011.
      
         
            Για την Επιτροπή
         
         Janez POTOČNIK
         
            Μέλος της Επιτροπής
         
      
   
   
      (1)  ΕΕ L 312 της 22.11.2008, σ. 3.
   
      (2)  ΕΕ L 332 της 9.12.2002, σ. 1.
   
      (3)  ΕΕ L 226 της 6.9.2000, σ. 3.
   
      (4)  ΕΕ L 190 της 12.7.2006, σ. 1.
   
      ΠΑΡΑΡΤΗΜΑ I
      
         ΜΕΘΟΔΟΙ ΥΠΟΛΟΓΙΣΜΟΥ ΤΟΥ ΣΤΟΧΟΥ ΓΙΑ ΤΑ ΑΣΤΙΚΑ ΑΠΟΒΛΗΤΑ ΣΥΜΦΩΝΑ ΜΕ ΤΟ ΑΡΘΡΟ 3 ΠΑΡΑΓΡΑΦΟΣ 3 ΤΗΣ ΠΑΡΟΥΣΑΣ ΑΠΟΦΑΣΗΣ
      
      
                  Επιλογή που αναφέρεται στο άρθρο 3 παράγραφος 1 της παρούσας απόφασης
               
               
                  Μέθοδος υπολογισμού
               
               
                  Ειδικές απαιτήσεις για τις εκθέσεις εφαρμογής των κρατών μελών
               
            
                  Προετοιμασία για την επαναχρησιμοποίηση και ανακύκλωση χαρτιού, μετάλλων, πλαστικών και γυαλιού που περιλαμβάνονται στα οικιακά απόβλητα
               
               
                  Μέθοδος υπολογισμού 1
                  
                     
               
               
                  Τα κράτη μέλη χρησιμοποιούν εθνικά δεδομένα. Δεδομένα που προκύπτουν από άλλες υποχρεώσεις υποβολής εκθέσεων για τα απόβλητα μπορούν να χρησιμοποιηθούν και να προσαρμοστούν στις εθνικές συνθήκες. Τα κράτη μέλη υποβάλλουν, μαζί με τα δεδομένα, έκθεση στην οποία εξηγείται ο τρόπος υπολογισμού των ποσοτήτων που παρήχθησαν και ανακυκλώθηκαν, καθώς και ο τρόπος με τον οποίο οι εν λόγω ποσότητες σχετίζονται με τα δεδομένα για τα οικιακά απόβλητα που πρέπει να υποβάλλονται βάσει του κανονισμού (ΕΚ) αριθ. 2150/2002.
               
            
                  Προετοιμασία για την επαναχρησιμοποίηση και ανακύκλωση χαρτιού, μετάλλων, πλαστικών και γυαλιού που περιλαμβάνονται στα οικιακά απόβλητα και σε άλλους επιμέρους τύπους οικιακών αποβλήτων ή συναφών αποβλήτων
               
               
                  Μέθοδος υπολογισμού 2
                  
                     
               
               
                  Τα κράτη μέλη χρησιμοποιούν εθνικά δεδομένα. Δεδομένα που προκύπτουν από άλλες υποχρεώσεις υποβολής εκθέσεων για τα απόβλητα μπορούν να χρησιμοποιηθούν και να προσαρμοστούν στις εθνικές συνθήκες. Τα κράτη μέλη υποβάλλουν, μαζί με τα δεδομένα, έκθεση στην οποία εξηγούν ποια υλικά καλύπτονται, από ποιες εργασίες προέκυψαν, σημειώνοντας τα αντίστοιχα τετραγωνίδια του πίνακα του παραρτήματος II της παρούσας απόφασης, καθώς και τον τρόπο υπολογισμού των ποσοτήτων που παρήχθησαν και ανακυκλώθηκαν. Εφόσον το κράτος μέλος περιλαμβάνει στον υπολογισμό απόβλητα οικιακής λιπασματοποίησης, εξηγεί τον τρόπο με τον οποίο υπολογίστηκαν οι ποσότητες που παρήχθησαν και ανακυκλώθηκαν.
                  Στην έκθεση εξηγείται επίσης ο τρόπος με τον οποίο οι εν λόγω ποσότητες σχετίζονται με τα δεδομένα για τα οικιακά απόβλητα και άλλες οικονομικές δραστηριότητες που πρέπει να κοινοποιούνται βάσει του κανονισμού (ΕΚ) αριθ. 2150/2002.
               
            
                  Προετοιμασία για την επαναχρησιμοποίηση και ανακύκλωση οικιακών αποβλήτων
               
               
                  Μέθοδος υπολογισμού 3
                  
                     
               
               
                  Τα κράτη μέλη χρησιμοποιούν εθνικά δεδομένα για να κοινοποιήσουν την ανακυκλωμένη ποσότητα οικιακών αποβλήτων. Υποβάλλουν, μαζί με τα δεδομένα, έκθεση στην οποία εξηγούν ποια είναι τα υλικά που καλύπτονται, σημειώνοντας τα αντίστοιχα τετραγωνίδια του πίνακα του παραρτήματος II της παρούσας απόφασης, καθώς και τον τρόπο υπολογισμού των ποσοτήτων που έχουν ανακυκλωθεί.
                  Στην έκθεση εξηγείται επίσης ο τρόπος με τον οποίο οι εν λόγω ποσότητες σχετίζονται με τα δεδομένα για τα οικιακά απόβλητα και άλλες οικονομικές δραστηριότητες που πρέπει να κοινοποιούνται βάσει του κανονισμού (ΕΚ) αριθ. 2150/2002.
                  Οι συνολικές ποσότητες οικιακών αποβλήτων προέρχονται από τα δεδομένα που πρέπει να κοινοποιούνται σύμφωνα με το σημείο 1.2 του τιμήματος 8 του παραρτήματος I του κανονισμού (ΕΚ) αριθ. 2150/2002.
                  Αποκλείονται από τον υπολογισμό τα απόβλητα των ακόλουθων κωδικών αποβλήτων:
                  
                              08.1
                           
                           
                              —
                           
                           
                              Οχήματα που αποσύρονται από την κυκλοφορία
                           
                        
                              11-13
                           
                           
                              —
                           
                           
                              Ιλύες και υπολείμματα ανόργανων ουσιών
                           
                        
            
                  Προετοιμασία για την επαναχρησιμοποίηση και ανακύκλωση αστικών αποβλήτων
               
               
                  Μέθοδος υπολογισμού 4
                  
                     
               
               
                  Τα κράτη μέλη στηρίζονται στα στατιστικά δεδομένα για τα αστικά απόβλητα τα οποία υποβάλλονται ετησίως στην Επιτροπή (Στατιστική Υπηρεσία της Ευρωπαϊκής Ένωσης).
               
            
   
      ΠΑΡΑΡΤΗΜΑ II
      
         ΥΛΙΚΑ ΑΠΟ ΑΣΤΙΚΑ ΑΠΟΒΛΗΤΑ ΚΑΙ ΣΧΕΤΙΚΕΣ ΠΗΓΕΣ ΓΙΑ ΤΙΣ ΜΕΘΟΔΟΥΣ ΥΠΟΛΟΓΙΣΜΟΥ 1, 2 ΚΑΙ 3 ΤΟΥ ΠΑΡΑΡΤΗΜΑΤΟΣ I
      
      
                   
               
               
                   
               
               
                  Παραγόμενα από
               
            
                  Νοικοκυριά
               
               
                  Μικρές επιχειρήσεις
               
               
                  Εστιατόρια, χώρους εστίασης
               
               
                  Δημόσιους χώρους
               
               
                  Άλλα
                  (να προσδιοριστούν)
               
            
                  Υλικά αποβλήτων
               
               
                  Κωδικός αποβλήτων σύμφωνα με την απόφαση 2000/532/ΕΚ
               
               
                   
               
               
                   
               
               
                   
               
               
                   
               
               
                   
               
            
                  Χαρτί και χαρτόνι
               
               
                  20 01 01, 15 01 01
               
               
                   
               
               
                   
               
               
                   
               
               
                   
               
               
                   
               
            
                  Μέταλλα
               
               
                  20 01 40, 15 01 04
               
               
                   
               
               
                   
               
               
                   
               
               
                   
               
               
                   
               
            
                  Πλαστικά
               
               
                  20 01 39, 15 01 02
               
               
                   
               
               
                   
               
               
                   
               
               
                   
               
               
                   
               
            
                  Γυαλί
               
               
                  20 01 02, 15 01 07
               
               
                   
               
               
                   
               
               
                   
               
               
                   
               
               
                   
               
            
                  Βιοαποδομήσιμα απόβλητα κουζίνας και χώρων εστίασης
               
               
                  20 01 08
               
               
                   
               
               
                   
               
               
                   
               
               
                   
               
               
                   
               
            
                  Να αναφερθεί εάν περιλαμβάνονται τα απόβλητα οικιακής λιπασματοποίησης:
               
            
                  Βιοαποδομήσιμα απόβλητα κήπων και πάρκων
               
               
                  20 02 01
               
               
                   
               
               
                   
               
               
                   
               
               
                   
               
               
                   
               
            
                  Να αναφερθεί εάν περιλαμβάνονται τα απόβλητα οικιακής λιπασματοποίησης:
               
            
                  Μη βιοαποδομήσιμα απόβλητα κήπων και πάρκων
               
               
                  20 02 02, 20 02 03
               
               
                   
               
               
                   
               
               
                   
               
               
                   
               
               
                   
               
            
                  Ξύλο
               
               
                  20 01 38, 15 01 03
               
               
                   
               
               
                   
               
               
                   
               
               
                   
               
               
                   
               
            
                  Κλωστοϋφαντουργικά προϊόντα
               
               
                  20 01 10, 20 01 11, 15 01 09
               
               
                   
               
               
                   
               
               
                   
               
               
                   
               
               
                   
               
            
                  Μπαταρίες
               
               
                  20 01 34, 20 01 33*
               
               
                   
               
               
                   
               
               
                   
               
               
                   
               
               
                   
               
            
                  Απορριπτόμενος εξοπλισμός
               
               
                  20 01 21*, 20 01 23*, 20 01 35*, 20 01 36
               
               
                   
               
               
                   
               
               
                   
               
               
                   
               
               
                   
               
            
                  Άλλα αστικά απόβλητα
               
               
                  20 03 01, 20 03 02, 20 03 07, 15 01 06
               
               
                   
               
               
                   
               
               
                   
               
               
                   
               
               
                   
               
            
                  Αστικά απόβλητα που δεν αναφέρονται ανωτέρω (να προσδιορισθούν)
               
               
                   
               
               
                   
               
               
                   
               
               
                   
               
               
                   
               
               
                   
               
            
   
      ΠΑΡΑΡΤΗΜΑ III
      
         ΜΕΘΟΔΟΙ ΥΠΟΛΟΓΙΣΜΟΥ ΤΟΥ ΣΤΟΧΟΥ ΓΙΑ ΤΑ ΑΠΟΒΛΗΤΑ ΚΑΤΑΣΚΕΥΩΝ ΚΑΙ ΚΑΤΕΔΑΦΙΣΕΩΝ ΠΟΥ ΑΝΑΦΕΡΕΤΑΙ ΣΤΟ ΑΡΘΡΟ 4 ΠΑΡΑΓΡΑΦΟΣ 1 ΤΗΣ ΠΑΡΟΥΣΑΣ ΑΠΟΦΑΣΗΣ
      
      
                  Μέθοδος υπολογισμού
               
               
                  Ειδικές απαιτήσεις για τις εκθέσεις εφαρμογής των κρατών μελών
               
            
                  
                     
               
               
                  
                              1.
                           
                           
                              Η έκθεση για την ποσότητα των αποβλήτων κατασκευών και κατεδαφίσεων που υποβλήθηκαν σε ανάκτηση υλικών (αριθμητής του κλάσματος) πρέπει να περιλαμβάνει μόνο τους ακόλουθους κωδικούς του παραρτήματος της απόφασης 2000/532/ΕΚ:
                              
                                           
                                       
                                       
                                          Κατάλογος αποβλήτων, κεφάλαιο 17 — Απόβλητα κατασκευών και κατεδαφίσεων:
                                          17 01 01, 17 01 02, 17 01 03, 17 01 07, 17 02 01, 17 02 02, 17 02 03, 17 03 02, 17 04 01, 17 04 02, 17 04 03, 17 04 04, 17 04 05, 17 04 06, 17 04 07, 17 04 11, 17 05 08, 17 06 04, 17 08 02, 17 09 04
                                       
                                    
                                           
                                       
                                       
                                          Κατάλογος αποβλήτων, υποκεφάλαιο 19 12 – Απόβλητα μηχανικής επεξεργασίας αποβλήτων (παραδείγματος χάριν, διαλογή, σύνθλιψη, συμπίεση, κοκκοποίηση), εάν παράγονται από επεξεργασία αποβλήτων κατασκευών και κατεδαφίσεων:
                                          19 12 01, 19 12 02, 19 12 03, 19 12 04, 19 12 05, 19 12 07, 19 12 09
                                       
                                    Τα κράτη μέλη εξηγούν, στην έκθεση που πρέπει να υποβάλλουν μαζί με τα δεδομένα, τον τρόπο αποφυγής του διπλού υπολογισμού των αποβλήτων.
                           
                        
                              2.
                           
                           
                              Στα παραγόμενα απόβλητα κατασκευών και κατεδαφίσεων που πρέπει να κοινοποιούνται σύμφωνα με τον κανονισμό (ΕΚ) αριθ. 2150/2002 (παρανομαστής του κλάσματος) περιλαμβάνονται:
                              
                                          α)
                                       
                                       
                                          τα παραγόμενα απόβλητα βάσει του τμήματος ΣΤ του κωδικού NACE (γενική ονοματολογία των οικονομικών δραστηριοτήτων στις Ευρωπαϊκές Κοινότητες) αναθ. 2, όπως αναφέρονται στο παράρτημα I τμήμα 8 στοιχείο αριθ. 17 του εν λόγω κανονισμού, τα οποία συνίστανται στους ακόλουθους κωδικούς αποβλήτων όπως ορίζονται στο παράρτημα I τμήμα 2 του εν λόγω κανονισμού:
                                          
                                                      06.1
                                                   
                                                   
                                                      –
                                                   
                                                   
                                                      Απόβλητα σιδηρούχων μετάλλων
                                                   
                                                
                                                      06.2
                                                   
                                                   
                                                      –
                                                   
                                                   
                                                      Απόβλητα μη σιδηρούχων μετάλλων
                                                   
                                                
                                                      06.3
                                                   
                                                   
                                                      –
                                                   
                                                   
                                                      Απόβλητα μετάλλων, αναμεμειγμένα
                                                   
                                                
                                                      07.1
                                                   
                                                   
                                                      –
                                                   
                                                   
                                                      Απορρίμματα γυαλιού
                                                   
                                                
                                                      07.4
                                                   
                                                   
                                                      –
                                                   
                                                   
                                                      Πλαστικά
                                                   
                                                
                                                      07.5
                                                   
                                                   
                                                      –
                                                   
                                                   
                                                      Ξύλο
                                                   
                                                
                                    
                                          β)
                                       
                                       
                                          το σύνολο της κατηγορίας αποβλήτων (όλων των οικονομικών δραστηριοτήτων):
                                          
                                                      —
                                                   
                                                   
                                                      Ορυκτά απόβλητα κατασκευών και κατεδαφίσεων
                                                   
                                                
                                    όπως ορίζονται στο παράρτημα III του εν λόγω κανονισμού.
                           
                        
                              3.
                           
                           
                              Τα κράτη μέλη μπορούν εναλλακτικά να υποβάλλουν εκθέσεις για την ανακύκλωση και την ανάκτηση υλικών από απόβλητα κατασκευών και κατεδαφίσεων με βάση το οικείο σύστημα υποβολής εκθέσεων. Σε αυτή την περίπτωση υποβάλλουν, μαζί με τα δεδομένα, έκθεση στην οποία εξηγούν ποια είναι τα υλικά που καλύπτονται και τον τρόπο με τον οποίο τα δεδομένα σχετίζονται με τα δεδομένα για τα απόβλητα κατασκευών και κατεδαφίσεων που πρέπει να υποβάλλονται σύμφωνα με τον κανονισμό (ΕΚ) αριθ. 2150/2002. Εάν τα δεδομένα που βασίζονται στο σύστημα υποβολής εκθέσεων του κράτους μέλους είναι ακριβέστερα από τα δεδομένα που παρέχονται σύμφωνα με τον εν λόγω κανονισμό, η συμμόρφωση προς τον στόχο εκτιμάται με βάση τα δεδομένα από το σύστημα υποβολής εκθέσεων του κράτους μέλους.